ΓΡΑΠΤΗ ΕΡΩΤΗΣΗ P-0043/01

υποβολή: Mara Rodrguez Ramos (PSE) προς την Επιτροπή

(16 Ιανουαρίου 2001)

Θέμα: Εξουδετέρωση των πτωμάτων των μηρυκαστικών στο πλαίσιο της καταπολέμησης της ΣΕΒ

Πληροφορήθηκε η Επιτροπή από τα μέσα επικοινωνίας την απόρριψη περισσότερων από τριακόσια πτώματα ζώων σε παλιό ορυχείο χαλαζία, στην Μεσία της Γαλικίας, στα οποία δεν είχε γίνει καμία ανάλυση του εγκεφαλικού ιστού.

Η παραβίαση αυτή της κοινοτικής νομοθεσίας είναι ακόμη περισσότερο σοβαρή στο βαθμό που παραβάτης είναι η ίδια η Διοίκηση της Αυτόνομης Περιφέρειας, δεδομένου ότι αυτουργός της απόρριψης είναι επιχείρηση στην οποία ανετέθη από την Αυτόνομη Κυβέρνηση της Γαλικίας η περισυλλογή των νεκρών αγελάδων, προκειμένου, στη συνέχεια, να αποτεφρωθούν.

Το ισπανικό Υπουργείο Γεωργίας τήρησε στάση ανησυχητικής παθητικότητας ως προς το εν λόγω σκάνδαλο, δηλώνοντας ότι δεν σκοπεύει να λάβει κανένα μέτρο κατά της Αυτόνομης Κυβέρνησης της Γαλικίας, δεδομένου ότι οι ενέργειές της για την καταπολέμηση της ΣΕΒ δεν έχουν ανάγκη, κατά την άποψη του ισπανού Υπουργού, από καμία επανορθωτική παρέμβαση

Δεδομένου ότι ο παθογόνος παράγοντας της ΣΕΒ μπορεί να επιβιώσει επί έτη θαμμένος στο έδαφος, μπορεί να αναφέρει η Επιτροπή:

1. Ποιες συνέπειες για τηνγεία των καταναλωτών του Δήμου Μεσίας μπορούν να προκύψουν από την παραμονή των πτωμάτων που βρίσκονται θαμμένα εκεί;

2. Με ποιον τρόπο ελέγχει η Επιτροπή την ορθή εφαρμογή στα κράτη μέλη των μέτρων που ελήφθησαν από το Συμβούλιο των Υπουργών για την καταπολέμηση της ΣΕΒ;

3. Σκοπεύει η Επιτροπή να λάβει κάποιο μέτρο το οποίο να απαγορεύει, στο πλαίσιο της σοβαρότατης αυτής κρίσεως, να εκδηλώνονται συμπεριφορές απολύτως αντίθετες προς τα μέτρα που λαμβάνονται από την ΕΕ;

Απάντηση του κ. Byrne εκ μέρους της Επιτροπής

(2 Μαρτίου 2001)

1. Η Επιτροπή θεωρεί ότι ο εν λόγω κίνδυνος πρέπει να εκτιμηθεί από τις ισπανικές αρχές, λαμβάνονταςπόψη τοπικούς παράγοντες, όπως είναι η γεωλογία, οιδρολογικές λεκάνες πόσιμου ύδατος και ο κίνδυνος απόληξης μολυσμένωνδάτων σε ποταμούς.

2. Εμπειρογνώμονες της Επιτροπής, από το Γραφείο Τροφίμων και Κτηνιατρικών Θεμάτων (ΓΤΟ), διεξάγουν τακτικούς επιτόπιους ελέγχους σε όλα τα κράτη μέλη, προκειμένου να διαπιστωθεί η ορθή εφαρμογή της κοινοτικής νομοθεσίας για τη σπογγώδη εγκεφαλοπάθεια (ΣΕΒ) και άλλα συναφή θέματα. Το (ΓΤΟ) διεξήγαγε τρεις αποστολές στην Ισπανία, από το Σεπτέμβριο του 1998 έως τον Απρίλιο του 2000, για θέματα που αφορούσαν τη ΣΕΒ. Εκθέσεις για τις αποστολές αυτές έχουν δημοσιευτεί στον ιστοχώρο της Γενικής Διεύθυνσης Υγεία και Προστασία των Καταναλωτών. Πρόσφατα η Επιτροπή ξεκίνησε μια σειρά αποστολών παρακολούθησης σε κράτη μέλη. Στο πλαίσιο αυτό διεξήχθη αποστολή στην Ισπανία, από 11-15 Δεκεμβρίου 2000, για την οποία συντάσσεται σχετική έκθεση.

Το Μάρτιο 2001 θα ξεκινήσει μια νέα σειρά αποστολών στα κράτη μέλη, προκειμένου να διαπιστωθεί η εφαρμογή της νομοθεσίας που θεσπίστηκε πρόσφατα από το Συμβούλιο και τέθηκε σε ισχύ την 1η Ιανουαρίου 2001.

3. Όσον αφορά θέματα της δημόσιαςγείας και τηςγείας των ζώων, η πολιτική της Επιτροπής συνίσταται στη διατήρηση ενόςψηλού επιπέδου επαγρύπνησης, έτσι ώστε να εξασφαλίζεται η πλήρης συμμόρφωση των κρατών μελών με την κοινοτική νομοθεσία.

Σε περίπτωση που αποδειχθεί ότι ένα κράτος μέλος δεν συμμορφώνεται με τιςποχρεώσεις του, η Επιτροπή είναι έτοιμη να προβεί σε κάθε απαραίτητη ενέργεια, εντός των εξουσιών της, προκειμένου να γίνει σεβαστή η κοινοτική νομοθεσία. Ανάλογα με την περίπτωση, στις ενέργειες αυτές μπορεί να συμπεριλαμβάνεται και η έναρξη διαδικασίας επί παραβάσει, σύμφωνα με το άρθρο 226 (πρώην άρθρο 169) της συνθήκης ΕΚ.